En el primer i únic gabinet ministerial de l'almirall Carrero Blanco (juliol-desembre de 1973) ocupa la cartera d'Habitatge. Després de l'assassinat de Carrero, és nomenat el gener de 1974 Ministre Secretari General del Moviment al primer govern de Carlos Arias Navarro, càrrec que exerciria fins al seu cessament al març de 1975 i que suposa la vicepresidència del Consell Nacional del Movimiento. Va ser reconegut com un dels integrants de l'anomenat "Búnker", i netament fidel a la Dictadura franquista. No obstant això, al començament de 1975 el President de govern Arias Navarro va fer una sèrie de canvis en el Consell de Ministres i Utrera Molina va ser substituït per Fernando Herrero Tejedor, només uns mesos abans de la defunció de Franco. Per la seva banda, Utrera Molina va responsabilitzar al també falangista José Antonio Girón d'haver volgut usar-lo per atacar en un article periodístic al president Arias Navarro.